ขอสอบถามหน่อยคับ ผมมีอาการใจเต้นเร็วเวลายืนคับ แล้วก็หลังทานข้าวคับ ไปตรวจekg เป็น20-30ครั้งและตรวจเลือดบอกไม่เจอสิ่งผิดปกติ ชีพจรตอนนั่ง80 ครั้ง วัดตอนยืน 100+ ถึง110ครั้งต่อนาที ไม่มีเวียนหัว ไม่หน้ามืด แต่รู้สึกหงุดหงิดมากๆๆๆคับ ไม่ทราบว่า มันเกิดจากอะไรคับ แต่ผมมีอาเจียนบ้างคับ ขอคำแนะนำคับ
สวัสดีค่ะ อาการหัวใจเต้นเร็วผิดปกติ คือเร็วกว่า 100 ครั้งต่อนาทีนั้น อาจจะมีสาเหตุมาจากสาเหตุทายกาย เช่นการมีโรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจเฉียบพลันแต่เกิดได้น้อยในคนอายุน้อยที่ไม่มีโรคประจำตัว การมีโรคปอดเช่น หอบหืด ถุงลมโป่งพอง มีการติดเชื้อในทางเดินหายใจ โรคต่อมไทรอยด์ทำงานมากผิดปกติ หรือเป็นสาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยจากอาการดังกล่าวมา หากได้ตรวจคลื่นไฟฟ้าหัวใจไปแล้วปกติ ก็น่าจะสบายใจได้ระดับหนึ่งว่าไม่มีโรคร้ายแรงเช่นหัวใจเต้นผิดจังหวะเมื่อมีอาการแนะนำการรีบนั่งพัก การลุกเปลี่ยนท่าให้ทำอย่างช้าๆดูก่อน และสังเกตอาการ หากยังคงใจสั่นต่อเนื่อง ร่วมกับเจ็บแน่นหน้าอกมาก หายใจหอบเหนื่อย อาจเป็นสัญญาณของโรคทางปอดและหัวใจได้เช่นกัน ให้รีบกลับไปพบแพทย์